OpenLLM-France/wikimedia huggingface dataset:
# Ruinas

Ruinas (en sard, Arruinas) és un municipi italià, dins de la província d'Oristany. L'any 2007 tenia 825 habitants. Es troba a la regió de Barbaxiana. Limita amb els municipis d'Allai, Asuni, Mogorella, Samugheo, Siamanna, Villa Sant'Antonio i Villaurbana.

## Administració

Llista d'alcaldes :
| Període | Identitat | Partit |
| 2005- | Gianni Tatti | Llista cívica |
Viccionari
# Ronyó d'acumulació

Un ronyó d'acumulació és un tipus d'òrgan d'excreció propi d'alguns animals, en els quals els residus o les substàncies que sobren s'acumulen en alguns llocs del cos de l'animal. L'essencial és la captació del producte de rebuig amb un emmagatzematge consecutiu d'aquest. Això és, justament, el que defineix el ronyó d'acumulació. Per exemple, en alguns insectes els residus s'acumulen a les escates, com en els lepidòpters, o en l'anomenat cos gras. En el cas dels peixos els residus s'acumulen a les escates, que complirien doncs la funció de ronyó d'acumulació.
Els hexàpodes excreten a través dels tubs de Malpighi però pot haver-hi altres formacions que complementin aquesta funció, com per exemple els nefridis, els nefròcits i els ronyons d'acumulació. Cal dir que el cos adipós funciona també com a ronyó d'acumulació perquè emmagatzema productes residuals nitrogenats a les "cèl·lules de l'urat".
Els productes terminals de rebuig en els organismes amb ronyó d'acumulació, són insolubles en els humors, mentre que els detritus eliminats pel ronyó obert es revelen, al contrari, solubles. Aquesta diferència radical ajuda a la comprensió dels dos tipus diferents d'eliminació renal: el del ronyó d'acumulació, un sistema tancat, i el tipus d'excreció anomenat de ronyó obert. En els animals superiors és d'aquesta últim manera com es produeix l'eliminació de gran part dels catabòlits i de l'aigua.

## Referències

* 1 2 «Ronyó d'acumulació». Gran Enciclopèdia Catalana. Barcelona: Grup Enciclopèdia Catalana.
* 1 2 Franchi Padé, Héctor. «II. La eliminación de tipo renal.». A: Enfermedades Médicas de los Riñones. Editorial Científica del SMU., 1942, p. 320.
* ↑ Selfa i Arlandis, Jesús; Pujade i Villar, Juli. Fonaments de zoologia dels artròpodes. Universitat de València, 2002. ISBN 84-370-5361-7.
# Ronzo-Chienis

Ronzo-Chienis és un municipi italià situat a la Val di Gresta, a la Província de Trento.
Tot i que no s'han conservat restes arqueològiques dels antics pobladors de la zona, aquests dos nuclis de població apareixen documentats per primera vegada en documents parroquials del segle XIII. Al llarg de la història Ronzo i Chienis van passar per diversos períodes d'unió i independència, així com per diverses situacions administratives, fins a acabar formant un sol municipi a partir de l'any 1971, juntament amb els llogarets de Varano, Manzano, Nomesino, Pannone i Mori.
Les principals activitats econòmiques del municipi són l'agricultura ecològica i el turisme esportiu i de natura.

## Referències

* ↑ «Cenni storici / Luoghi e punti di interesse / Territorio / Comune di Ronzo-Chienis - Comune di Ronzo-Chienis». Arxivat de l'original el 2020-07-10. [Consulta: 8 juliol 2020].
* ↑ «Ronzo Chienis - Trentino - Italy» (en anglès britànic). [Consulta: 8 juliol 2020].
# Royale Association Athlétique Louviéroise

La Royale Association Athlétique Louviéroise, sovint anomenat La Louvière o RAAL, és un equip de futbol belga de la ciutat de La Louvière.

## Història

El club va ser fundat el 26 de desembre de 1912 amb el nom de Association Athletique Louvieroise. L'any següent s'afilià a la federació belga. El 1937 obtingué el títol de Société Royale i esdevingué Royale Association Athletique Louvieroise.

## Palmarès

* Segona divisió belga de futbol-Ronda final (3):
** 1975, 1977, 2000
* Copa belga de futbol (1):
** 2002-03

## Futbolistes destacats

| Michael Cordier Guy Dardenne Fred Tilmant Alan Haydock Nordin Jbari Silvio Proto Thierry Siquet Benoît Thans Gunter Van Handenhoven Fadel Brahami | Rafik Djebbour Maamar Mamouni Jean-Jacques Missé-Missé Michael Klukowski Asmir Begovic Mathieu Assou-Ekotto Mario Espartero Michaël Murcy Nicolas Ouédec Claude-Arnaud Rivenet | Geoffray Toyes George Blay Wagneau Eloi Aco Stojkov Manasseh Ishiaku Peter Odemwingie Egutu Oliseh Ante Šimundža Önder Turacı Oguchi Onyewu |

## Enllaços externs

* (francès) Fòrum Arxivat 2017-09-18 a Wayback Machine.
* (francès) Web oficial Arxivat 2009-02-15 a Wayback Machine.
* (anglès) Web a la UEFA
# Royalteen: Prinsesse Margrethe

Royalteen: Prinsesse Margrethe és una pel·lícula de 2023 dirigida per Ingvild Søderlind. És la seqüela de la pel·lícula Royalteen del 2022. S'ha subtitulat al català.

## Trama

El ball de graduació de l'any passat va acabar en un gran drama per a la princesa Margarida. No gosa explicar a ningú el que va passar la nit que va ser hospitalitzada. De sobte, la família reial danesa planeja visitar Noruega, i la princesa Margarida finalment coneixerà el príncep danès amb qui ha estat parlant durant mesos. A mesura que el drama familiar comença a acumular-se per a la família reial noruega, es troba perduda entre tenir cura de la seva família, presentar-se com una princesa forta, i ser vulnerable a la recerca de l'amor.

## Distribució

La pel·lícula es va estrenar a la plataforma Netflix l'11 de maig de 2023.

## Referències

* ↑ Guarragi, Amanda. «Royalteen: Princess Margrethe Review - an exploration of anxiety and societal expectations» (en anglès britànic), 12-05-2023. [Consulta: 11 setembre 2024].
* ↑ Orlando, Sandra. «Royalteen: la Principessa Margrethe, su Netflix» (en italià), 13-05-2023. [Consulta: 11 setembre 2024].
* ↑ «Royalteen: Princess Margrethe». Goita què fan, ara!. [Consulta: 11 setembre 2024].
* ↑ «'Royalteen: Princess Margrethe' Netflix Review: Stream It Or Skip It?» (en anglès). [Consulta: 11 setembre 2024].
* ↑ Dios, Marisa de. «Totes les estrenes de Netflix del maig», 28-04-2023. [Consulta: 11 setembre 2024].
# Royalteen

Royalteen és una pel·lícula noruega de 2022 dirigida per Per-Olav Sørensen i Emilie Beck. Està basada en el llibre Arvingen. Halve kongeriket 1, escrit per Randi Fuglehaug i Anne Gunn Halvorsen. Es va estrenar el dia 17 d'agost de 2022 a Netflix. S'ha subtitulat al català.

## Sinopsi

Quan el príncep Karl Johan (Kalle pels amics) i la nouvinguda Lena comencen a desenvolupar sentiments l'un per l'altre, la Lena n'està encantada però també n'és escèptica per molts motius. Kalle surt habitualment als tabloides i blogs de xafarderies, un dels quals gestionava la Lena fins que la van descobrir. La Lena és plenament conscient que festejar amb l'hereu al tron els podria posar a tots dos en una situació impossible malgrat que no ha dit ni a en Kalle ni a ningú més el seu secret més gran, que també és la raó per la qual se'n va anar de la seva ciutat natal.

## Repartiment

* Ines Høysæter Asserson com a Lena.
* Veslemøy Mørkrid com a Liske Karlsvik, mare de Lena.
* Mathias Storhøi com a príncep Kalle.
* Elli Rhiannon Müller Osborne com a Margrethe.
* Sunniva Lind Høverstad com a Renate.
* Pål Richard Lunderby com a periodista.
* Amalie Sporsheim com a Ingrid.
* Filip Bargee Ramberg com a Fanny.
* Kirsti Stubø com a Dronningen.
* Vår Sørensen Grønlie com a Astrid.
* Petter Width Kristiansen com a Pappa.
* Christian Ruud Kallum com a Ove.
* Carmen Andrea Høilund com a Guro.
* Niels Halstensen Skåber com a Gunnar.
* Martin Grid Toennesen com a guardaespatlles del príncep Kalle.

## Referències

* ↑ «Netflix releases official trailer of 'Royalteen': Release date, Cast, & more» (en anglès). [Consulta: 14 agost 2022].
* ↑ «Royalteen». Goita què fan ara. [Consulta: 6 desembre 2022].
* ↑ «https://media.netflix.com/en/only-on-netflix/81430236» (en anglès). [Consulta: 14 agost 2022].
# Rotgeta

* Aquest article tracta sobre la planta. Vegeu-ne altres significats a «Rogeta (papallona)».
La rotgeta (Rubia angustifolia ssp angustifolia) és una planta endèmica de les Illes Balears. És una de les dues subespècies de la Rubia angustifolia, l'altre és la Rubia angustifolia ssp caespitosa, també endèmica i només present a Cabrera. Es diferencia de la Rubia peregrina, també anomenada Rotgeta i també present a les Balears, per tenir la fulla més estreta.

## Enllaços externs

* Herbari Virtual de les Illes Balears
# Usabal Kiroldegia

Usabal Kiroldegia (lit. ‘Centre d'Esports Usabal’) és un centre esportiu situat al municipi de Tolosa, a la comarca de Tolosaldea de Guipúscoa, situat al districte d'Usabal. El poliesportiu es troba on el riu Araxes desemboca al riu Oria.
Inaugurat en 2005, disposa de camp de futbol de gespa artificial renovat en 2020, dues pistes poliesportives de 1.250 i 860 m2, piscines exteriors, una piscina coberta de 25X20,5 metres, dues saunes, un bany de vapor, banys termals i hidromassatge, sales d'activitats. En 2005 tenia deu mil abonats, un 35% de la població tolosarra. En 2017, una mala manipulació de productes químics va provocar que un centenar de persones fossin ateses per inhalació de clor.

## Referències

* ↑ «Usabal Kiroldegia» (en basc). [Consulta: 7 agost 2020].
* ↑ «Finalizada la obra de renovación del césped del campo de Usabal» (en castellà). El Diario Vasco, 14-11-2020. [Consulta: 14 març 2023].
* ↑ «Usabal kirolgune berria zabalik da atzodanik» (en euskera). Hitza, 676, 03-09-2005, pàg. 1-3.
* ↑ Goñi, J. «Usabal celebrará sus diez años con una fiesta gratuita para sus abonados» (en castellà). Diario Vasco, 13-09-2015. [Consulta: 14 març 2023].
* ↑ «Atendidas 104 personas en las piscinas de Tolosa por inhalación de cloro» (en castellà). Deia. [Consulta: 14 març 2023].

## Enllaços externs

* Usabal Kiroldegia - Lloc web oficial
# Ryszard Dawidowicz

Ryszard Dawidowicz (Stare Czarnowo, Voivodat de Pomerània Occidental, 11 de juny de 1960) va ser un ciclista amateur polonès. Va destacar en la pista on va aconseguir una medalla de plata al Campionat del món de persecució per equips de 1985. Va participar en dues proves als Jocs Olímpics de Seül.

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Vakhtang II Gurieli

Vakhtang II Gurieli fou mtavari de Gúria del 1792 al 1803. Va ocupar el tron a la mort del seu germà gran Simó II Gurieli el 1792. Deposat i encarcerat pels russos al castell de Chagvi, el 1803. El poder va passar al fill de Simó II Gurieli, Mamia V Gurieli, sota regència. Estava casat amb Mariami, filla del príncep Demetri Qaplanishvili-Orbeliani, i d'Anna (filla de Garsevan Irubakidze, príncep de Satcholokao, Muravi dels Pshavs, Khevsurs i Tanetis'). Va morir el 1814.

## Enllaços externs

* GURIA. The Gurieli Dynasty. GENEALOGY (anglès)

## Referències

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Virginia Díaz

Virginia Díaz (Madrid, 1974) és una periodista espanyola. Actualment dirigeix el programa 180 grados a Radio 3 i presenta Cachitos de hierro y cromo a La 2, ambdós de RTVE.

## Biografia

Virginia Díaz va néixer a Madrid, encara que va passar bona part de la seva infància en Pedro Bernardo (Ávila, Castella i Lleó). És llicenciada en periodisme per la Universitat Complutense de Madrid.
En 1998 es va matricular en el Màster de Ràdio de l'Instituto RTVE i d'aquí va passar a treballar en la redacció d'informatius de Radio Nacional de España. A partir del 2000 es va integrar en la plantilla de Radio 3, primer com una de les presentadores de Los Conciertos de Radio 3 i posteriorment com a locutora en el contenidor Música es 3, sota la direcció de Beatriz Pécker. Des de 2008 presenta el programa 180 grados, especialitzat en novetats de la música alternativa espanyola i internacional, i el compatibilitza amb la subdirecció de Los Conciertos de Radio 3.
A partir de 2013 va començar a presentar el programa de televisió Cachitos de hierro y cromo, dirigit per Jero Rodríguez i en el qual es recuperen vídeos musicals de l'arxiu històric de Televisión Española.
El 2017 va ser guardonada amb el Premi Ondas en la categoria de «Millor presentador o programa de ràdio musical».

## Referències

* 1 2 3 «Virginia Díaz (Radio 3), mejor presentadora de radio en los Ondas 2017». , 18-10-2017 [Consulta: 24 octubre 2017].
* ↑ «Ya está», 26-07-2017. [Consulta: 24 octubre 2017].
* 1 2 «Equilibrio musical (2)», 19-12-2010. [Consulta: 24 octubre 2017].
* ↑ «Entrevista a Virginia Díaz». [Consulta: 24 octubre 2017].
* ↑ «Cachitos: un mundo de arqueología musical». El País, 07-11-2014 [Consulta: 10 gener 2016].
# Safata de sorra

Una safata de sorra és un recipient d'interior en el qual els animals domèstics dipositen la femta i l'orina. És utilitzada habitualment per gats però també s'usa per ratolins, serps i altres mascotes, que ho fan de manera natural o després de ser entrenades. En general, s'utilitzen per a animals que es mouen dins del domicili però als quals mai se'ls permet sortir a l'exterior per fer les seves necessitats. Molts propietaris prefereixen que no es moguin per l'exterior per prevenir possibles perills, per la qual cosa la safata de sorra pot evitar aquests riscos
A la natura, els gats generalment excreten en sòl sorrenc o tou per enterrar les restes fàcilment. Per simular aquest desig instintiu, el fons de la safata de sorra s'omple amb un dit o dos de sorra per a gats. Aquest producte és d'un material granulat que absorbeix la humitat i olors, com l'amoníac. Algunes marques de sorra contenen bicarbonat de sodi per absorbir les olors. El material també satisfà la necessitat del gat de fer servir un material en el qual sigui fàcil excavar. La matèria més habitual és argila, encara que els pèl·lets de paper reciclat i les variants de cristalls de sílice també són utilitzades.

## Referències

* ↑ «Tufts University- Outdoor vs Indoor Cats».
* ↑ «Soaking Up the History of Cat Litter». www.biscaynetimes.com. Arxivat de l'original el 2010-04-13. [Consulta: 4 novembre 2016].
* ↑ «Cat Litter – To Scoop or Not to Scoop: The Clumping Clay Controversy». Arxivat de l'original el 28 de setembre 2011. [Consulta: 30 abril 2015].
* ↑ «ferret info page 2». Arxivat de l'original el 15 de març 2014. [Consulta: 20 març 2014].
* ↑ Hall, Dave «Tackling the carbon pawprint». The Guardian [London], 23-09-2006 [Consulta: 30 novembre 2008].
* ↑ «Updated list of different types of self cleaning litter boxes». Arxivat de l'original el 14 de febrer 2016. [Consulta: 2 març 2013].
# Safari

* Per a altres significats, vegeu «Safari (navegador web)».
Un safari és una expedició o viatge que es fa en algunes regions d'Àfrica. Antigament aquesta paraula s'utilitzava per denominar les expedicions que tenien la finalitat de caçar grans animals exòtics, com elefants, girafes, lleons, búfals, rinoceronts, etc. Avui dia aquesta paraula s'utilitza per denominar la caça fotogràfica d'aquests animals en els diferents parcs i reserves naturals que hi ha als països africans.
Països com Kenya, Tanzània, Sud-àfrica o Namíbia són preferits pels turistes per veure en directe grans animals. Gràcies a la seva privilegiada situació consta amb un gran nombre de reserves naturals i parcs que permeten al visitant veure elefants, lleons, girafes, búfals, lleopards, guepards, rinoceronts, zebres, gaseles, antílops, flamencs i un increïble nombre d'animals que viuen en llibertat, que molta gent només aconsegueix conèixer en els zoològics de les grans ciutats.
Els safaris a Kenya solen fer-se en dues modalitats: Una molt econòmica, en tendes de campanya i amb vehicles de vuit persones i altres més costoses: en lodges, que són allotjaments enmig dels parcs amb comoditats comparables a hotels de 5 estrelles, i amb grans vehicles tot terreny. Els preus fluctuen entre els 60 dòlars el dia i els altres unes deu vegades més.
Viccionari
# Safari 3000

Safari 3000 és una pel·lícula de 1982 dirigida per Harry Hurwitz. La pel·lícula va ser rodada en exteriors a l'Àfrica. Ha estat doblada al català.

## Argument

Un reporter segueix un conductor s'escenes perilloses en una cursa de 3000 milles a través d'Àfrica. El ral·li de l'Àfrica és el més dur celebrat a escala internacional. Al llarg de tres mil quilòmetres, els seus participants han d'enfrontar-se a les més adverses condicions climàtiques, a terrenys impenetrables, animals salvatges i a perilloses tribus. La qüestió no és tant arribar primer, sinó poder arribar. Noranta i dos cotxes es donen cita en la línia de sortida. Entre ells, Eddie Miles, un especialista de Hollywood, expert en arriscades escenes amb cotxes; J. J. Dalton, el seu copilot, una intrèpida reportera de la revista Playboy i el comte Lorenzo Borja, descendent d'una coneguda família aristocràtica, disposat al que sigui per guanyar.

## Repartiment

| Actor | Paper |
| David Carradine | Eddie Molins |
| Stockard Channing | J.J. Dalton |
| Christopher Lee | Comte Borgia |
| Hamilton Campament | Feodor |
| Ian Yule | Freddy Selkirk |

## Referències

* ↑ The New York Times
* ↑ esadir.cat. Safari 3000. esadir.cat.
# Visigotia

Visigotia és el nom amb què ocasionalment es coneix la regió dominada pel poble visigot, durant l'Alta Edat Mitjana.

## Història

Els visigots, després del saqueig de Roma en 410, van passar a la Gàl·lia, apoderant-se de la ciutat de Tolosa i fundant allí un regne que cobria el Migdia francès i part de la península Ibèrica (amb els Pirineus pel mig). Després de la batalla de Vouillé, l'any 507, van perdre tots els seus dominis al nord dels Pirineus excepte la Septimània, quedant relegats a la península Ibèrica mateixa, que passarà a ser la regió de Visigotia per antonomàsia. En aquestes terres duraran fins a l'any 725, en què van ser aniquilats pels conqueridors musulmans.

## Referències

* ↑ Sarrailh de Ihartza, Fernando. La nueva Vasconia (en castellà). San Sebastián: Ed. Vascas, 1979, p. XV,XXV. ISBN 9788485288601 [Consulta: 19 setembre 2024].
# Velušovce

Velušovce és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1389.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 19 desembre 2021].
* ↑ «História obce». [Consulta: 19 desembre 2021].
# Hysteronotus megalostomus

Hysteronotus megalostomus és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4,2 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu São Francisco al Brasil.

## Referències

* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lins, L.V., A.B.M. Machado, C.M.R. Costa i G. Herrmann 1997. Roteiro Metodológico Para Elaboração de Listas de Espécies Ameaçadas de Extinção (Contendo a Lista Oficial de Fauna Ameaçada de Extinção de Minas Gerais). Publicações Avulsas da Fundção Biodiversitas. 49 p.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Rosa, R.S. i N.A. Menezes 1996. Relaçao preliminar das espécies de peixes (Pisces, Elasmobranchii, Actinopterygii) Ameaçadas no Brasil. Revta bras. Zool. 13(3):647-667.
* Weitzman, S.H. 2003. Glandulocaudinae (Characins, tetras). p. 222-230. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Villa-Lobos (cràter)

Villa-Lobos és un cràter d'impacte en el planeta Mercuri de 67 km de diàmetre. Porta el nom del compositor brasiler Heitor Villa-Lobos (1887-1959), i el seu nom va ser aprovat per la Unió Astronòmica Internacional el 2015.

## Referències

* ↑ «Villa-Lobos». Gazetteer of Planetary Nomenclature. United States Geological Survey, 14-10-2016. [Consulta: 17 juny 2017].

## Vegeu també

* Llista de cràters de Mercuri
# Vergós Guerrejat

Vergós Guerrejat és una entitat de població del municipi d'Estaràs, a la comarca de la Segarra. El poble se situa a l'extrem sud-oest del terme municipal, més enllà del pla de Vergós, a la dreta de la riera de Vergós, afluent, per l'esquerra, del riu Sió, al qual aflueix entre Montfalcó Murallat i les Oluges. L'església parroquial està dedicada a Santa Maria Magdalena.

## Referències

* 1 2 «Vergós Guerrejat». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Vergós Guerrejat al web de l'Àrea de Turisme del Consell Comarcal de la Segarra Arxivat 2018-05-08 a Wayback Machine.
# Corsica Nazione

Corsica Nazione (en cors Còrsega Nació) fou un moviment polític de caràcter nacionalista cors fundat el 1992 sota l'ègida d'A Cuncolta Naziunalista, amb la unió dels grups Accolta Naziunale Corsa (ANC) i els Verds corsos (I Verdi corsi). El seu cap era l'advocat Jean-Guy Talamoni.
Corsica Nazione lluita "per l'assoliment per a la comunitat nacional corsa del seu desenvolupament en matèria econòmica, social i cultural".
Es va involucrat en el procés de creació del moviment Corsica Libera juntament amb Accolta Naziunale Corsa i Rinnovu Naziunale, que va celebrar el seu primer congrés l'1 de febrer de 2009, i dins del que es va dissoldre.

## Societats satèl·lits

* Tres societats de seguretat són properes a Corsica Nazione-Indipendenza, com Esse.
* Esse és l'avatar de Corsica Gardiennage Services (CGS), societat de transports de cabals que fou creada en els anys 90, en part per a finançar i sostenir logísticament el FLNC.

## Referències

* ↑ «France Politique - Corsica Nazione (CN)».
* ↑ Pobles i nacions d'avui: Còrsega a nationalia.cat
# Villa (Illas)

Villa és una parròquia del conceyu asturià d'Illas. Ocupa una superfície de 5,9 km² i té una població de 181 habitants (INE, 2011).
Està formada per les poblacions de La Llaguna, La Peluca Riba, Piniella i Zanzabornín.
Viccionari
# Moussa Yahaya

Moussa Yahaya (Níger, 4 de gener de 1975) és un exfutbolista del Níger de la dècada de 1990.
Fou internacional amb la selecció de futbol del Níger. Pel que fa a clubs, destacà la major part de la seva carrera a clubs polonesos com Legia Varsòvia, Sokół Tychy i Hutnik Kraków. També jugà a l'Albacete Balompié.

## Referències

* ↑ Moussa Yahaya: Fitxa a 90minut.pl
* ↑ Moussa Yahaya a National-Football-Teams.com (anglès)
* ↑ Moussa Yahaya a BDFutbol